Lietuvos muzikos ir teatro akademija

Lietuvos muzikos ir teatro akademija – lietuviškas scenos menų universitetas.

 Istorija 
Muzikos mokymo Lietuvoje ištakos siekia XIV a. ir sietinos su muzikų profesionalų rengimu Lietuvos Didžiojoje Kunigaikštystėje. XVII a. muzikа pradėta dėstyti Vilniaus universitete. 1667 m. universiteto prof. Žygimantas Liauksminas išleido pirmą Lietuvoje natų rašto ir giedojimo vadovėlį „Muzikos mokslas ir praktika“ (). Muzikos mokyklas išlaikė kai kurie Lietuvos didikų dvarai, Vilniuje XIX a. pab. – XX a. pr. veikė Rusų muzikos draugijos mokykla, būta privačių mokyklų.

Akademijos pamatu tapo 1919 m. J. Naujalio įsteigta Kauno muzikos mokykla, 1933 m. reorganizuota į Kauno konservatoriją.

1945 m. įsteigta Vilniaus konservatorija. 1949 m. Kauno ir Vilniaus konservatorijos sujungtos į bendrą Lietuvos valstybinę konservatoriją (Vilniuje).

1952 m. iki tol rengusi tik muzikus, pradėjo ruošti teatralus.

1975–1995 m. veikė Klaipėdos fakultetai. 1995 m. prijungti prie Klaipėdos universiteto, 2015 m. tapo šio KU menų akademija. 2018 m. tapo LMTA Klaipėdos fakultetu.

1989 m. decentralizuojant įsteigtas Kauno fakultetas (vadovas – prorektorius prof. pianistas Ramutis Čepinskas). Jame rengti muzikos atlikėjai ir mokytojai. 2011 m. integruotas į VDU.

2021 m. rugpjūčio 31 d. pradėjo studijų miestelio () statybas Olandų g. (Antakalnis).

 Pavadinimai 
 1945–1949 m. Vilniaus konservatorija;
 1949–1990 m. Lietuvos valstybinė konservatorija / LSSR konservatorija;
 1990–1992 m. Lietuvos konservatorija;
 1992–2004 m. Lietuvos muzikos akademija (LMA);
 Nuo 2004 m. Lietuvos muzikos ir teatro akademija (LMTA).
Konservatorijos pavadinimas priklauso aukštesniojo mokslo įstaigos statusą turinčiai meno mokyklai – Vilniaus Juozo Tallat-Kelpšos konservatorijai.

 Rektoriai 
 1945–1949 m. kompozitorius Jonas Bendorius
 1949–1983 m. pianistas prof. Jurgis Karnavičius
 1983–1994 m. kompozitorius prof. Vytautas Laurušas
 1994–2005 m. muzikologas prof. dr. Juozas Antanavičius
 2005–2011 m. akordeonininkas prof. Eduardas Gabnys
 2011–2021 m. pianistas prof. Zbignevas Ibelgauptashttps://sc.bns.lt/view/item/208920
 2021–2026 m. muzikologė doc. dr. Judita Žukienėhttps://www.muzikusajunga.lt/naujiena/judita-zukiene-profesionalumas-ir-kurybingumas-svarbiausia

Kadencija – 5 m. Tas pats žmogus rektoriumi gali būti renkamas ne daugiau kaip 2 kadencijoms iš eilės.

 Veikla 
Akademija rengia:
 Muzikus (solo atlikėjus ir improvizatorius, orkestrantus, akompaniatoriushttps://ekalba.lt/dabartines-lietuviu-kalbos-zodynas/akompaniatorius, siekiančius įvaldyti klavišinius, styginius, pučiamuosius ar mušamuosius instrumentus, chorinės ir orkestrinės muzikos dirigentus);
 Aktorius, režisierius (sceninės muzikos, teatro, kino, televizijos), garso operatorius;
 Menotyrininkus (mokslininkus): muzikologus (muzikos teorijos ir istorijos, etninės muzikos, muzikos estetikos, muzikos filosofijos ir kitų muzikos mokslo krypčių specialistus), teatrologus, kino mokslo specialistus;
 Šių sričių pedagogus, lektorius, kritikus, publicistus, vadybininkus ir administratorius.

Per 70 m. akademiją baigė virš 9000 specialistų.

Akademija kasmet surengia ~400 viešų nemokamų koncertų. Rengia spektaklius, tarptautinius seminarus, festivalius, konkursus. Dalyvauja tarptautinėse programose ir projektuose.

Kasmet dešimtys akademijos studentų, pedagogais dirbančių menininkų, įv. kolektyvai ir jų vadovai lankosi užsienio šalyse.

 Padaliniai 

 Akademiniai padaliniai   
Veikia 4 fakultetai:
 Muzikos fakultetas 
miniatiūra|Centriniai rūmai (2007 m.)
miniatiūra|Kongresų rūmai (2011 m.)
Katedros:
 Akordeono katedra   
 Bendrojo fortepijono katedra   
 Choro dirigavimo katedra   
 Dainavimo katedra   
 Dirigavimo katedra   
 Džiazo katedra   
 Etnomuzikologijos katedra   
 Filosofijos ir kultūros mokslų katedra   
 Fortepijono katedra   
 Kalbų katedra   
 Kamerinio ansamblio katedra   
 Kompozicijos katedra   
 Koncertmeisterio katedra   
 Liaudies instrumentų katedra   
 Muzikos istorijos katedra   
 Muzikos teorijos katedra   
 Pedagogikos katedra   
 Pučiamųjų ir mušamųjų instrumentų katedra   
 Styginių instrumentų katedra   
 Vargonų ir klavesino katedra   

 Teatro ir šokio fakultetas 
miniatiūra|Teatro ir kino fakultetas (2020 m.)

Katedros:
 Meno istorijos ir teorijos katedra
 Meno vadybos skyrius
 Šokio ir judesio katedra
 Vaidybos ir režisūros katedra

 Nacionalinė kino mokykla 

Daugiau nei 30 metų akademijoje gyvavusi Teatro ir kino fakulteto Kino ir televizijos katedra, nuo 2024 m. rudens reorganizuota į savarankišką padalinį.

 Klaipėdos fakultetas 
miniatiūra|Klaipėdos fakultetas (2013 m.)

Katedros:
 Muzikos katedra
 Šokio katedra
 Teatro katedra

 Biblioteka 

Kaupia specializuotą muzikos, teatro, kino ir kitų meno šakų išteklių fondą.

 Adresai 

miniatiūra|Centriniai rūmai (2010 m.)
LMTA Centriniai rūmaiGedimino pr. 42, 01110 Vilnius

LMTA II (Kongresų) rūmai, Muzikos fakultetasTilto g. 16/Vilniaus g. 6-2, 01102 Vilnius

LMTA III rūmaiGedimino pr. 39, 01109 Vilnius

LMTA IV (Sluškų) rūmai,  T. Kosciuškos g. 10, 01100 Vilnius

LMTA V rūmaiT. Kosciuškos g. 12, 01100 Vilnius

LMTA VI rūmaiPamėnkalnio g. 15, 01114 Vilnius

LMTA Vilniaus bendrabutisGiedraičių g. 57, 08212 Vilnius

LMTA studijų miestelisOlandų g. 21A, 01100 Vilnius

LMTA Klaipėdos fakultetasK. Donelaičio g. 4, 92144 Klaipėda

 Šaltiniai 

Kategorija:Lietuvos muzikos ir teatro akademija
Kategorija:Vilniaus aukštosios mokyklos
Kategorija:Aukštosios muzikos mokyklos